Τον Ιούλιο του 1911,
ένας 35χρονος καθηγητής, απόφοιτος του Γέιλ,
ξεκίνησε από τον καταυλισμό του σε ένα τροπικό δάσος,
με την ομάδα του.
Αφότου σκαρφάλωσε σε έναν απότομο λόφο
και καθώς σκούπιζε τον ίδρωτα από το μέτωπό του,
περιέγραψε όσα είδε από κάτω του.
Είδε να προβάλλει, μέσα από το πυκνό, τροπικό φύλλωμα,
αυτός ο απίστευτος λαβύρινθος συνδεδεμένων κατασκευών
φτιαγμένος από γρανίτη,
πανέμορφα δομημένος.
Το εντυπωσιακό για αυτήν την αποστολή είναι
ότι ήταν η πρώτη που χρηματοδοτήθηκε από το National Geographic,
και το 1912 κόσμησε το εξώφυλλο του περιοδικού.
Ο καθηγητής χρησιμοποίησε φωτογραφικό εξοπλισμό αιχμής.
για να καταγράψει το μνημείο,
αλλάζοντας για πάντα την όψη της εξερεύνησης.
Το μνημείο ήταν το Μάτσου Πίτσου,
το οποίο ανακαλύφθηκε και εξερευνήθηκε από τον Χίραμ Μπίνγχαμ.
Όταν είδε το μνημείο, ρώτησε,
«Αυτό είναι ένα απίστευτο όνειρο.
Τι θα μπορούσε να είναι;»
Οπότε, σήμερα,
100 χρόνια μετά,
σας προσκαλώ σε ένα απίστευτο ταξίδι μαζί μου,
μια 37χρονη απόφοιτη του Γέιλ και καθήγητρια.
(Επευφημίες)
Θα χρησιμοποιήσουμε τεχνολογία αιχμής
για να χαρτογραφήσουμε μια ολόκληρη χώρα.
Αυτό είναι ένα όνειρο που ξεκίνησε από τον Χίραμ Μπίνγχαμ,
αλλά εμείς το επεκτείνουμε σε όλο τον κόσμο,
κάνοντας την αρχαιολογική εξερεύνηση πιο ανοιχτή, πιο προσβάσιμη,
και σε μια κλίμακα που ήταν αδύνατη τα προηγούμενα χρόνια.
Για αυτό είμαι τόσο ενθουσιασμένη
που θα μοιραστώ μαζί σας σήμερα,
ότι θα ξεκινήσουμε την πλατφόρμα του βραβείου TED 2016
στη Λατινική Αμερική,
και συγκεκριμένα, στο Περού.
(Χειροκρότημα)
Σας ευχαριστώ.
Θα πάρουμε το άπιαστο όνειρο του Χίραμ Μπίνγχαμ
και θα το μετατρέψουμε σε ένα συναρπαστικό μέλλον
που θα μπορέσουμε όλοι μαζί να μοιραστούμε.
Το Περού δεν έχει μόνο το Μάτσου Πίτσου.
Έχει πολύ εντυπωσιακά κοσμήματα,
όπως αυτά που βλέπετε εδώ.
Έχει εντυπωσιακά κεραμικά ανδρείκελα των Μότσκε.
Έχει τις γραμμές της Νάζκα
και εντυπωσιακά υφάσματα.
Οπότε, ως τμήμα της πλατφόρμας του βραβείου TED,
θα συνεργαστούμε με εκπληκτικές οργανώσεις,
πρώτα απ' όλους την DigitalGlobe, τον μεγαλύτερο πάροχο παγκοσμίως
δορυφορικής εικόνας, υψηλής ευκρίνειας.
Θα μας βοηθήσουν να κατασκευάσουμε
την καταπληκτική τους πλατφόρμα πληθοπορισμού.
Ίσως κάποιοι από εσάς την χρησιμοποιήσατε για να ψάξετε
το αεροπλάνο της πτήσης ΜΗ370 όταν κατέπεσε.
Φυσικά, θα μας παρέχουν και δορυφορική εικόνα.
Το National Geographic θα συνδράμει με εκπαίδευση και, φυσικά, με εξερεύνηση.
Επίσης, θα μας παρέχουν πλούσιο υλικό για την πλατφόρμα,
όπως φωτογραφικό αρχειακό υλικό,
σαν κι αυτό που είδατε στην αρχή της ομιλίας,
καθώς και κάποιο κινηματογραφικό υλικό.
Έχουμε ήδη αρχίσει να φτιάχνουμε και να οργανώνουμε την πλατφόρμα,
και είμαι πολύ ενθουσιασμένη.
Εδώ έρχεται το συναρπαστικό κομμάτι:
Η ομάδα μου, με οδηγό τον Τσέις Τσάιλντς,
έχει ήδη αρχίσει να εξετάζει κάποιες δορυφορικές εικόνες.
Φυσικά, αυτό που βλέπετε είναι δεδομένα 0,3-μέτρων.
Αυτό είναι το μνημείο Τσαν Τσαν στο βόρειο Περού.
Χρονολογείται στα 850 π.Χ.
Είναι εντυπωσιακή πόλη, αλλά ας εστιάσουμε περισσότερο.
Αυτού του είδους και ποιότητας δεδομένα θα μπορέσετε να δείτε.
Μπορείτε να δείτε μεμονωμένες κατασκευές, μεμονωμένα κτίρια.
Και έχουμε ήδη αρχίσει να εντοπίζουμε, άγνωστα έως σήμερα, αξιοθέατα.
Μπορούμε ήδη να πούμε ότι ως μέρος της πλατφόρμας,
όλοι σας θα βοηθήσετε να ανακαλύψουμε χιλιάδες μνημεία, άγνωστα έως σήμερα,
όπως αυτό εδώ,
και αυτό εδώ, το δυνητικά μεγάλο.
Δυστυχώς, έχουμε ήδη ανακαλύψει μεγάλες λεηλασίαες
σε αξιοθέατα όπως αυτό που βλέπετε εδώ.
Πολλά αξιοθέατα στο Περού απειλούνται,
αλλά το σπουδαίο είναι, ότι όλα αυτά τα δεδομένα
θα μοιραστούν με τους αρχαιολόγους που βρίσκονται στην πρώτη γραμμή
για την προστασία τέτοιων μνημείων.
Ήμουν πρόσφατα στο Περού, και συναντήθηκα με τον Υπουργό Πολιτισμού
και την UNESCO.
Θα έχουμε στενή συνεργασία.
Για να το ξέρετε,
η ιστοσελίδα θα είναι στα Αγγλικά και στα Ισπανικά,
κάτι που είναι απαραίτητο για να εξασφαλίσουμε
τη συμμετοχή των ανθρώπων στο Περού και σε όλη την Λατινική Αμερική.
Ο βασικός συν-επικεφαλής ερευνητής, είναι ο κύριος που βλέπετε εδώ,
ο Δρ Λούις Τζέιμι Καστίγιο,
καθηγητής στο Καθολικό Πανεπιστήμιο.
Περουβιανός αρχαιολόγος με κύρος, και πρώην υφυπουργός,
ο Δρ Καστίγιο θα μας βοηθήσει να συντονίσουμε
και να μοιραστούμε τα δεδομένα με τους αρχαιολόγους,
για να μπορέσουν να εξερευνήσουν τα μνημεία στο έδαφος.
Επίσης, είναι υπεύθυνος για το πρόγραμμα χαρτογράφησης με ντρόουν,
όπου μερικές εικόνες του μπορείτε να τις δείτε εδώ.
Και αυτά τα δεδομένα θα ενσωματωθούν στην πλατφόρμα.
Επίσης, θα βοηθήσει να αποτυπωθούν
τα μνημεία που θα βρεθούν με την βοήθειά σας.
Συνεργάτης μας στο έδαφος,
ο οποίος θα μας βοηθήσει με εκπαιδευτικά προγράμματα
καθώς και με υλικά συντήρησης μνημείων,
είναι η Πρωτοβουλία για την Αειφόρο Συντήρηση,
με επικεφαλής τον Δρ Λάρυ Κόμπεν.
Κάποιοι ίσως να μην γνωρίζετε
ότι κάποιες από τις φτωχότερες κοινότητες παγκοσμίως
συνυπάρχουν με κάποια από τα πιο γνωστά μνημεία παγκοσμίως.
Αυτό που κάνει η ΠΑΣ είναι
ότι βοηθάει να ενισχυθούν αυτές οι κοινότητες,
και ειδικά οι γυναίκες,
με νέες οικονομικές προσεγγίσεις και επιχειρηματική εκπαίδευση.
Έτσι, συμβάλλει στο να μάθουν να δημιουργούν όμορφες χειροτεχνίες
που μετά πωλούνται σε τουρίστες.
Αυτό βοηθάει τις γυναίκες να εκτιμήσουν την πολιτιστική τους κληρονομιά
και να γίνει κεκτημένο τους.
Είχα την ευκαιρία να περάσω λίγο χρόνο με 24 από αυτές τις γυναίκες,
σε ένα γνωστό αρχαιολογικό μνημείο έξω από την Λίμα,
που ονομάζεται Πατσακαμάκ.
Αυτές οι γυναίκες μας ενέπνευσαν απίστευτα,
και το σπουδαίο είναι ότι η ΠΑΣ θα συμβάλλει να μεταμορφώσουμε
τις κοινότητες που βρίσκονται κοντά σε κάποια μνημεία
που εσείς θα βοηθήσετε να ανακαλύψουμε.
Το Περού είναι μόνο η αρχή.
Θα επεκτείνουμε την πλατφόρμα σε όλο τον κόσμο,
και έχω ήδη λάβει χιλιάδες μηνύματα
από ανθρώπους σε όλο τον κόσμο-- καθηγητές, εκπαιδευτές, μαθητές
και άλλους αρχαιολόγους-- που θέλουν ενθουσιωδώς να συμμετέχουν.
Για την ακρίβεια, προτείνουν ήδη
να μας βοηθήσουν ν' ανακαλύψουμε απίστευτα μέρη,
συμπεριλαμβανομένης και της Ατλαντίδας.
Δεν ξέρω αν θα αναζητήσουμε την Ατλαντίδα,
αλλά ποτέ δεν ξέρεις.
Είμαι τόσο ενθουσιασμένη που θα ξεκινήσουμε αυτή την πλατφόρμα.
Θα ξεκινήσει επίσημα στο τέλος αυτού του έτους.
Και πρέπει να πω,
αν ό,τι έχει ανακαλύψει η ομάδα μου τις περασμένες εβδομάδες είναι ενδεικτικό,
αυτά που θα ανακαλύψει ο κόσμος, θα είναι πέραν κάθε φαντασίας.
Φροντίστε να κρατηθείτε πάνω στα Αλπακά σας.
Σας ευχαριστώ πολύ.
(Χειροκρότημα)
Ευχαριστώ
(Χειροκρότημα)